PATVIRTINTA

Alytaus r. Simno gimnazijos direktoriaus

2024 m. vasario 1 d. įsakymu Nr. V- 21

**BIUDŽETINĖS ĮSTAIGOS ALYTAUS R. SIMNO GIMNAZIJOS**

**DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Biudžetinės įstaigos Alytaus r. Simno gimnazijos (toliau – Gimnazija) darbuotojų darbo apmokėjimo sistema (toliau – Sistema) reglamentuoja visų Gimnazijos darbuotojų, dirbančių pagal darbo sutartis (toliau – darbuotojai), darbo apmokėjimo sąlygas ir dydžius, darbuotojų pareigybių lygius ir grupes, kasmetinį veiklos vertinimą, skatinimą, materialines pašalpas ir kitų su darbo santykiais susijusių išmokų sumokėjimo terminus ir tvarką.
2. Sistemos nuostatos parengtos vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu (toliau – Įstatymas), Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Darbo apmokėjimo sistemos nustatymo rekomendacijų patvirtinimo“ bei Lietuvos Respublikos darbo kodekso nuostatomis ir jį įgyvendinančiais teisės aktais.
3. Pagrindinės šioje Sistemoje vartojamos sąvokos atitinka Lietuvos Respublikos biudžetinių įstaigų įstatyme, LR darbo kodekse, LR švietimo įstatyme ir kt. teisės aktuose vartojamas sąvokas.
4. Ši Sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo apmokėjimo už darbą, vienodo atlygio už tokį pat ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kilmės, kalbos, socialinės padėties, tikėjimo, įsitikimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms, aplinkybių, nesusijusių su darbuotojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.

**II SKYRIUS**

**DARBUOTOJŲ PAREIGYBIŲ LYGIAI IR GRUPĖS**

1. Gimnazijos darbuotojų pareigybių lygiai:
   1. A lygio – pareigybės, kurioms būtinas ne žemesnis kaip aukštasis išsilavinimas:
      1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija;
      2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
   2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
   3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
   4. D lygio – pareigybės, kurioms netaikomi išsilavinimo ar profesinės kvalifikacijos reikalavimai.
2. Gimnazijos darbuotojų pareigybės skirstomos į šias grupes:
   1. Gimnazijos vadovai ir jų pavaduotojai, kurių pareigybės priskiriamos A (A2) lygiui;
   2. specialistai, kurių pareigybės priskiriamos A (A1 ar A2) arba B lygiui, atsižvelgiant į būtiną išsilavinimą toms pareigoms eiti;
   3. kvalifikuoti darbuotojai, kurių pareigybės priskiriamos C lygiui;
   4. darbuotojai, kurių pareigybės priskiriamos D lygiui (toliau – darbininkai).
3. Gimnazijos pareigybių skaičių ir pareigybių sąrašą, naudodamasis ekonomikos ir inovacijų ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardyti, nustato Gimnazijos vadovas. Pareigybių lygiai nurodyti Sistemos Priede Nr. 1.

**III SKYRIUS**

**DARBO UŽMOKESČIO APSKAIČIAVIMAS IR IŠMOKĖJIMAS**

1. Pedagogų darbo užmokestį sudaro:
   1. pareiginė alga. Pareiginės algos pastovioji dalis nustatoma pagal LR valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo nuostatas. Pareiginės algos kintamoji dalis nenustatoma;
   2. priemokos. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio;
   3. mokėjimas už darbą poilsio ir švenčių dienomis, nakties bei viršvalandinį darbą ir esant nuokrypiams nuo normalių darbo sąlygų mokama Lietuvos Respublikos darbo kodekso nustatyta tvarka.
2. Kitų darbuotojų darbo užmokestį sudaro:
   1. pareiginė alga (**pastovioji** dalis ir / ar **kintamoji** dalis). Pareiginės algos pastovioji dalis nustatoma pagal LR valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo nuostatas. Kintamoji dalis nustatoma atlikus kasmetinį darbuotojų vertinimą, atsižvelgiant į Gimnazijos turimas lėšas
   2. priemokos. Priemokos už papildomą darbo krūvį, kai yra padidėjęs darbų mastas, atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio;
   3. mokėjimas už darbą poilsio ir švenčių dienomis, nakties bei viršvalandinį darbą ir esant nuokrypiams nuo normalių darbo sąlygų mokama Lietuvos Respublikos darbo kodekso nustatyta tvarka. Darbuotojui gali tekti dirbti ir ilgiau nei nustatytas normalus darbo laikas tada, kai tai pagrįstai reikalinga ir numatyta darbdavio rašytiniu nurodymu. Šalių susitarimu viršvalandiniu darbu nelaikomas darbas, atliekamas vykdant darbo sutartyje numatytas pareigas, jeigu jis viršija darbo sutartyje numatytą darbo trukmę dėl darbuotojo kaltės ar darbuotojo nebuvimo darbe;
3. Gimnazijos darbuotojų darbo užmokestis skaičiuojamas vadovaujantis Lietuvos Respublikos darbo kodekso nuostatomis ir Įstatymu. Gimnazijos darbuotojų atliekamo darbo turinys, jo charakteristika, darbuotojams privalomi kvalifikaciniai reikalavimai nustatomi darbuotojų pareigybės aprašymuose.
4. Mėnesinės algos, kitos darbo apmokėjimo formos ir sąlygos, darbo normos nustatomos darbo sutartyse ir papildomai nustatomi Gimnazijos vadovo įsakymais.
5. Darbo užmokestis darbuotojams mokamas du kartus per mėnesį: iki einamojo mėnesio 24 ir iki sekančio mėnesio 10 dienos, pervedant į jų asmenines sąskaitas pasirinktame banke. Jei šios dienos sutampa su poilsio ar švenčių dienomis, darbo užmokestis mokamas kitą po jų einančią darbo dieną. Vieną kartą per mėnesį darbo užmokestis gali būti mokamas tik darbuotojui pateikus prašymą raštu. Darbo užmokestis už vykdomus projektus mokamas paskutinę einamojo mėnesio darbo dieną, jeigu sąskaitose yra projektinių lėšų. Darbininkams nustatomas minimalus darbo užmokestis. Šiame punkte nurodytas darbo užmokestis ir jo mokėjimo sąlygos gali būti keičiami tik Šalių susitarimu (išskyrus atvejus, nurodytus Lietuvos Respublikos darbo kodekse). Darbo užmokesčio, taip pat kitų su darbo santykiais susijusių sumų sumokėjimo momentu bus laikomas atitinkamo bankinio pavedimo padarymo laikas. Jeigu dėl bankinių operacijų, banko vidinių taisyklių specifikos ar banko kaltės darbo užmokestis yra gaunamas vėliau nei numatyta darbo sutartyje, tai nelaikoma pavėluotu darbo užmokesčio sumokėjimu.
6. Darbo užmokestis apskaičiuojamas atsakingiems Gimnazijos darbuotojams, pateikus Alytaus rajono savivaldybės administracijos centralizuotam biudžetinių įstaigų buhalterinės apskaitos skyriui darbo laiko apskaitos žiniaraščius. Darbo laiko apskaitos žiniaraštyje darbuotojas, Gimnazijos vadovo įsakymu paskirtas atsakingu už darbo laiko kontrolę ir žiniaraščio pildymą, nurodo faktiškai dirbtą laiką, atsižvelgdamas į dirbtus viršvalandžius, darbą poilsio ir švenčių dienomis ir visas kitas žymas, turinčias įtakos darbo apmokėjimo skaičiavimui. Užpildytus ir atsakingo asmens pasirašytus darbo laiko apskaitos žiniaraščius tvirtina Gimnazijos vadovas. Patvirtinti darbo laiko apskaitos žiniaraščiai pateikiami centralizuotam biudžetinių įstaigų buhalterinės apskaitos skyriui paskutinę mėnesio dieną arba kito mėnesio pirmą darbo dieną.
7. Už pirmąją mėnesio pusę išmokama suma (avansas) negali viršyti 40 proc. už visą mėnesį išmokamos darbo užmokesčio sumos, atskaičius mokesčius. Jeigu darbuotojas dirbo nepilną mėnesį, jam avansas mokamas tik tuo atveju, kai jis yra dirbęs didžiąją pirmosios mėnesio pusės dalį.
8. Darbuotojai Gimnazijai pateikia nustatytos formos prašymus dėl neapmokestinamųjų pajamų dydžio ir papildomo neapmokestinamųjų pajamų dydžio taikymo bei kitus dokumentus, įrodančius, jog būtent šį dydį priklauso taikyti (neįgalumo pažymėjimų kopijas ir kt.).
9. Iš priskaičiuoto darbo užmokesčio pagal nustatytus tarifus išskaičiuojamas ir sumokamas gyventojų pajamų mokestis ir socialinio draudimo įmokos.
10. Darbo sutarčiai pasibaigus, visos su darbuotojo darbo santykiais susijusios išmokos išmokamos, kai nutraukiama darbo sutartis su darbuotoju, bet ne vėliau kaip iki darbo santykių pabaigos, nebent šalys susitaria, kad su darbuotoju bus atsiskaityta ne vėliau kaip per dešimt darbo dienų.
11. Išskaitos iš darbuotojo darbo užmokesčio gali būti daromos šiais atvejais:
    1. grąžinti perduotoms ir darbuotojo nepanaudotoms pagal paskirtį Gimnazijos pinigų sumoms;
    2. grąžinti sumoms, permokėtoms dėl skaičiavimo klaidų;
    3. atlyginti žalai, kurią darbuotojas dėl savo kaltės padarė Gimnazijai;
    4. išskaičiuoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva.
12. Gimnazijos vadovas turi teisę duoti nurodymą padaryti išskaitą ne vėliau kaip per vieną mėnesį nuo tos dienos, kurią Gimnazijos vadovas sužinojo ar galėjo sužinoti apie atsiradusį išskaitos pagrindą.
13. Išskaitų iš darbo užmokesčio dydžiai nustatyti Lietuvos Respublikos civilinio proceso kodekse.
14. Esant darbuotojo prašymui, Gimnazija išduoda darbuotojui pažymą, apie darbą Gimnazijoje, kurioje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydį ir sumokėtų mokesčių bei valstybinio socialinio draudimo įmokų dydžius.
15. Centralizuoto biudžetinių įstaigų buhalterinės apskaitos skyriaus darbuotojas kiekvienam darbuotojui elektroniniu paštu įteikia atsiskaitymo lapelius. Į atsiskaitymo lapelius įrašomos darbuotojams priskaičiuoto darbo užmokesčio, išskaičiuotų pajamų ir socialinio draudimo mokesčių bei išmokėtos sumos.
16. Darbo užmokestis už gruodžio mėnesį, turint finansavimą, gali būti sumokamas iki einamųjų metų gruodžio 31 d.
17. Pareiginės algos dydis apskaičiuojamas taikant koeficientus, kurių pagrindu imamas Lietuvos Respublikos Seimo nustatytas bazinės algos dydis.

**IV SKYRIUS**

**PAREIGINĖS ALGOS KOEFICIENTO DYDŽIO NUSTATYMO KRITERIJAI**

1. Gimnazijoje dirbantiems specialistams ir kvalifikuotiems darbuotojams nustatyti koeficientų dydžiai negali būti mažesni negu 1,1 Vyriausybės patvirtintos minimaliosios mėnesinės algos (MMA) ir negali viršyti Gimnazijos vadovo pareiginės algos maksimalaus koeficiento dydžio, išskyrus tuos atvejus, kai pareigybės yra trūkstamų profesijų sąraše, kultūros ir meno darbuotojai yra įgiję nacionalinį ir tarptautinį pripažinimą arba kai darbuotojas turi kvalifikacinę kategoriją.
2. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
3. Darbininkų pareiginė alga negali būti mažesnė negu MMA. Minimalus darbo užmokestis darbuotojams mokamas už nekvalifikuotą darbą. Nekvalifikuotu darbu laikomas darbas, kuriam atlikti nekeliami jokie specialūs kvalifikaciniai įgūdžiai ar profesiniai gebėjimai. Nekvalifikuotu darbu Gimnazijoje laikomos šios pareigybės: valytojas; kiemsargis; pastatų priežiūros ir einamojo remonto darbininkas, skalbėjas, pagalbinis darbininkas.
4. Pareiginės algos koeficientai didinami:
   1. A1 lygio pareigybių 20 procentų, palyginti su to paties lygmens (pakopos) pareigybėmis, kurioms nebūtinas magistro kvalifikacinis laipsnis;
5. turint darbo užmokesčio fonde laisvų lėšų Gimnazijos darbuotojams, turintiems arba siekiantiems įgyti magistro kvalifikacinį laipsnį, kuris nebūtinas pagal pareigybei taikomus reikalavimus, 5 procentais (koeficiento didinimas mokamas kaip priedas už kvalifikaciją).
6. Mokytojų ir pagalbos mokiniui specialistų pareiginės algos pastovioji dalis nustatoma atsižvelgiant į pedagoginio darbo stažą, kvalifikacinę kategoriją ir veiklos sudėtingumą.
7. Gimnazijos pavaduotojų ugdymui pareiginės algos koeficientai nustatomi atsižvelgiant į Gimnazijoje ugdomų mokinių skaičių einamųjų mokslo metų rugsėjo 1 dieną, pedagoginio darbo stažą ir veiklos sudėtingumą.
8. Gimnazijos darbuotojų, išskyrus Gimnazijos direktorių, jo pavaduotojus, mokytojus, pagalbos mokiniui specialistus ir darbininkus, pareiginės algos pastovioji dalis nustatoma pagal šios Sistemos Priedus, atsižvelgiant į pareigybės lygį ir profesinio darbo patirtį.
9. Profesinio darbo patirtis apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytos funkcijos. Sumuojama veikla visose įstaigose, kuriose darbuotojas dirbo, nebūtinai tik pagal darbo sutartį. Profesinio darbo patirtį įrodantys dokumentai – darbo sutartis su pareigybės aprašymu, pažyma iš buvusio darbdavio, archyvo ar kiti dokumentai, kuriuose matosi, kokios funkcijos buvo atliekamos.
10. Gimnazijos vadovas, nustatydamas pastoviosios dalies koeficientą, atsižvelgia į Gimnazijai darbo užmokesčio fondui skirtas lėšas.
11. Pareiginės algos koeficientai dėl veiklos sudėtingumo mokytojams:

|  |  |
| --- | --- |
| Didinami 3 procentais: | kai ugdomas vienas ar daugiau mokinių, dėl įgimtų ar įgytų sutrikimų turinčių vidutinių, didelių ar labai didelių specialiųjų ugdymosi poreikių; |
| kai mokiniui dėl ligos ar patologinės būklės skirtas mokymas namuose (1-3 mokiniai); |
| kai yra mokiniai užsieniečiai ar Lietuvos Respublikos piliečiai, atvykusieji gyventi į Lietuvos Respubliką, nemokantys valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo mokymo programą (1-3 mokiniai); |
| Didinami 6 procentais: | kai mokiniui dėl ligos ar patologinės būklės skirtas mokymas namuose (4-6 mokiniai); |
| kai yra mokiniai užsieniečiai ar Lietuvos Respublikos piliečiai, atvykusieji gyventi į Lietuvos Respubliką, nemokantys valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo mokymo programą (4-6 mokiniai); |
| Didinami iki 20 procentų | pagal kitus kriterijus atskiru Gimnazijos direktoriaus įsakymu |
| Didinami ne daugiau kaip 25 procentais: | jeigu mokytojo veikla atitinka du ir daugiau nustatytų kriterijų |

1. Pareiginės algos koeficientai dėl veiklos sudėtingumo specialiesiems pedagogams, socialiniams pedagogams ir psichologams.

|  |  |
| --- | --- |
| Didinami 2 procentais: | kai dirbama su 1-4 mokiniais dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių; |
| Didinami 5 procentais: | kai dirbama su 5-9 mokiniais dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių; |
| Didinami 10 procentų; | kai dirbama su 10-14 mokinių dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių; |
| Didinami iki 20 procentų | pagal kitus kriterijus atskiru Gimnazijos vadovo įsakymu |

1. Gimnazijos direktoriaus pavaduotojų ugdymui pareiginės algos pastoviosios dalies koeficientai dėl veiklos sudėtingumo.

|  |  |
| --- | --- |
| Didinami 5 procentais: | už mokinių, turinčių specialiųjų ugdymosi poreikių, ugdymo organizavimą, jeigu mokoma 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių; |
| jeigu Gimnazijoje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje; |
| Didinami iki 20 procentų | pagal kitus kriterijus atskiru Gimnazijos direktoriaus įsakymu |
| Didinami ne daugiau kaip 25 procentais: | Jeigu pavaduotojo ugdymui veikla atitinka du ir daugiau nustatytų kriterijų |

1. Gimnazijos darbuotojo pareiginės algos pastoviosios dalies koeficientą pagal darbo apmokėjimo sistemoje numatytus koeficientus nustato Gimnazijos direktorius, o direktoriaus – savininko teises ir pareigas įgyvendinanti institucija.
2. Pareiginės algos pastoviosios dalies keitimas:
   1. Gimnazijos darbuotojų pareiginės algos pastoviosios dalies koeficientas peržiūrimas iš naujo pasikeitus teisės aktams, reglamentuojantiems darbo užmokestį, ir kiekvienais metais iki rugsėjo 1 d.:
      1. pasikeitus darbuotojų pareigybių skaičiui;
      2. vadovaujamo darbo patirčiai ir (ar) profesinio darbo patirčiai;
      3. nustačius, kad Gimnazijos vadovo ar jo pavaduotojo ugdymui pareiginė alga (pastovioji dalis kartu su kintamąja dalimi) viršija praėjusio ketvirčio Gimnazijos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.
   2. Mokytojų pareiginės algos pastoviosios dalies koeficientas peržiūrimas iš naujo kiekvienais metais iki rugsėjo 1 d.:
      1. pasikeitus mokinių skaičiui;
      2. pedagoginio darbo stažui;
      3. kvalifikacinei kategorijai;
      4. veiklos sudėtingumui ar
      5. nustačius, kad Gimnazijos vadovo ar jo pavaduotojo pareiginė alga (pastovioji dalis kartu su kintamąja dalimi) viršija praėjusio ketvirčio Gimnazijos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.
   3. Pareiginės algos pastoviosios dalies keitimas privalo būti sutartas darbo sutartyje.
   4. Pastoviosios dalies koeficientai gali būti didinami turint mokos fondo lėšų.

**V SKYRIUS**

**PAREIGINĖS ALGOS KINTAMOSIOS DALIES NUSTATYMAS**

1. Gimnazijos darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius.
2. Gimnazijos direktoriaus pavaduotojui ugdymui, ūkvedžiui, Gimnazijos specialistams (B lygio), gimnazijos kvalifikuotiems darbuotojams (C lygio) pareiginės algos kintamoji dalis nustatoma atlikus kasmetinį darbuotojų vertinimą, atsižvelgiant į Gimnazijos turimas lėšas:
   1. darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu;
   2. metines veiklos užduotis, siektinus rezultatus ir jų vertinimo rodiklius Gimnazijos darbuotojams nustato ir kasmetinę veiklą vertina tiesioginis jų vadovas.
3. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieneriems metams ir gali siekti iki 40 procentų pareiginės algos pastoviosios dalies.
4. Pareiginės algos kintamoji dalis gali būti nustatyta priėmimo į darbą metu, atsižvelgiant į profesinę klasifikaciją ir darbuotojui keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip iki to darbuotojo kasmetinio veiklos vertinimo;
5. Gimnazijos darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieneriems metams.
6. Konkrečius pareiginės algos kintamosios dalies dydžius nustato Gimnazijos vadovas atsižvelgdamas į darbo užmokesčio fondui skirtas lėšas.
7. Mokytojams ir pagalbos mokiniui specialistams pareiginės algos kintamoji dalis nenustatoma.
8. Darbininkams, kurių pareigybė priskirta D lygiui, pareiginės algos kintamoji dalis nenustatoma.

**VI SKYRIUS**

**PRIEMOKŲ MOKĖJIMAS UŽ PAVADAVIMĄ, PAPILDOMĄ DARBĄ**

1. Kitas darbuotojas gali būti pavaduojamas darbuotojo darbo metu arba po jo darbo, atsižvelgiant į darbo specifiką ir galimybes:
   1. jeigu pavaduojama darbo metu, už pavadavimą skiriama priemoka pagal pavaduojančio darbuotojo pareiginės algos pastoviąją dalį. Kiekviena priemoka negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos;
   2. jeigu pavaduojama po savo darbo, už pavadavimą skiriamas papildomas darbo užmokestis (papildomu susitarimu), kuris negali viršyti pavaduojamo darbuotojo nustatyto darbo užmokesčio dydžio;
   3. vienos mokytojo pavaduojamos pamokos darbo užmokestis apskaičiuojamas taip: pavaduojamojo mokytojo pareiginės algos pastoviosios dalies koeficientą padauginus iš pareiginės algos bazinio dydžio tais metais ir padalijus iš tiems metams patvirtinto vidutinio darbo valandų skaičiaus per mėnesį.
2. Konkretus atlyginimo dydis kiekvienu atveju nustatomas Gimnazijos vadovo įsakymu, atsižvelgiant į nesančio darbuotojo pareiginį atlyginimą.
3. Nė vienu atveju už nesančių darbuotojų pavadavimą priskaityta darbo užmokesčio suma negali viršyti pavaduojamo darbuotojo atlyginimo.
4. Gimnazijos vadovo įsakymu gali būti skiriamos priemokos nuo 10 iki 80 procentų pareiginės algos dydžio už:
   1. kito darbuotojo pavadavimą, kai raštu pavedama laikinai atlikti kito darbuotojo pareigybei nustatytas funkcijas:
      1. darbuotojui, vykdančiam kitų darbuotojų (A, B, C lygio, išskyrus pedagoginių) dalį funkcijų, mokama 20 procentų pareiginės algos dydžio priemoka už 1 mėnesio pavadavimą, 30-70 procentų už pavadavimą nuo 2 – 6 mėnesių, priklausomai nuo atliekamų funkcijų pobūdžio, 80 procentų – vaduojant ilgiau kaip 6 mėnesius.
   2. Mokytojui, pavaduojančiam kito mokytojo pamokas, mokama už faktiškai dirbtas valandas:

51.2.1. pavaduojančiam pamokas (jungimo būdu) nesutampančiu su jo darbo grafiku ar sutampančiu su jo darbo grafiku (tuo metu nevedant savo pamokos) atlygis skaičiuojamas jo valandinį vienos pamokos įkainį (apskaičiuotą pagal įsakyme nurodytą koeficientą) padauginus iš pavaduotų valandų su pasiruošimu skaičiaus;

51.2.2. vaduojant pamokas grupių (klasių) gretinimo būdu tuo metu, kai vedamos jo paties pamokos, mokama priemoka už pavaduotas pamokas – darbo valandos įkainį didinant 30 procentų;

51.2.3. valandos įkainis skaičiuojamas, naudojant vidutinį darbo dienų skaičių pagal formulę: V = (K x BD)/ M x 7,2 val. (čia V– valandos įkainis, K – mokytojui nustatytas pareiginės algos koeficientas, M – mėnesio, kurį skaičiuojama, nustatytas darbo dienų skaičius, BD – pareiginės algos bazinis dydis). 7,2 pilno etato darbo dienos valandų skaičius. Vidutinis darbo dienų skaičius tvirtinamas Lietuvos Respublikos socialinės apsaugos ir darbo ministro įsakymu kiekvieniems kalendoriniams metams, todėl kalendorinių metų sausio mėnesį valandos įkainis gali būti perskaičiuojamas iš naujo ir gali skirtis;

* + 1. už mokymą namuose (kai jis mokiniui skiriamas ne nuo mokslo metų pradžios) mokamos priemokos už faktiškai dirbtas valandas su pasiruošimu pamokoms ir dėl veiklos sudėtingumo gali būti didinamas pareiginės algos koeficientas.
  1. kitiems D lygio darbuotojams:
     1. valytojui – 30 procentų valant 1/3 papildomo ploto ne trumpiau kaip 7 darbo dienas, 50 procentų – valant 1/2 papildomo ploto ne trumpiau kaip 5 darbo dienas;
     2. skiriant 30 – 80 procentų pareiginės algos dydžio priemoką, už kito darbuotojo pavadavimą, priklausomai nuo darbų pobūdžio;
  2. papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos, mokama:
     1. mokytojams, švietimo pagalbos specialistams:
        1. mokymų bendruomenės nariams organizavimą, metodinės medžiagos parengimą, miesto, šalies, tarptautinių projektų inicijavimą ir koordinavimą – vienkartinė arba nustatytą laikotarpį trunkanti 20 – 30 procentų pareiginės algos dydžio priemoka.
  3. įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė:
     1. už darbą, esant nukrypimų nuo normalių darbo sąlygų (pvz. ekstremali situacija, renovacija, papildomų sistemų diegimas ar kt.) 10 – 80 procentų pareiginės algos dydžio priemoka, priklausomai nuo darbų pobūdžio;
     2. mokytojui už visus etato struktūroje nesulygtus darbus, 10 – 80 procentų pareiginės algos dydžio priemoka, priklausomai nuo darbų pobūdžio.

1. Kiekviena priemoka, negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos.
2. Esant mažesnei kaip 9,5 procentų pareiginės algos dydžio sumai, priemokos, sumuojamos arba kaupiamos ir sumokama tą mėnesį, kai pasiekiama 9,5 – 10 procentų pareiginės algos dydžio suma.
3. Pasikeitus aplinkybėms, dėl kurių buvo skirta priemoka, Gimnazijos vadovo įsakymu priemokos dydis ir mokėjimo terminas gali būti pakeistas arba mokėjimas nutrauktas.
4. Priemokos ir išmokos skiriamos Gimnazijos vadovo įsakymu, neviršijant darbuotojui nustatytos pareiginės algos dydžio ir neviršijant Gimnazijai darbo užmokesčiui skirtų lėšų.
5. Priemoka skiriama Gimnazijos vadovo įsakymu, nusprendus Gimnazijos vadovui, paprašius darbuotojui ar darbuotojo tiesioginiam vadovui. Darbuotojo tiesioginis vadovas, įvertinęs darbuotojui susidariusį papildomą darbo krūvį ar skiriamas papildomas pareigas ar užduotis, siūlo skirti darbuotojui priemoką, pateikdamas Gimnazijos vadovui motyvuotą tarnybinį pranešimą, kuriame turi būti konkrečiai nurodoma už kokį papildomą darbo krūvį ar už kokių papildomų pareigų ar užduočių atlikimą siūloma skirti priemoką, nurodant konkretų terminą.
6. Priemokos mokėjimas nutraukiamas, jei išnyksta jos skyrimo aplinkybės, arba pakeičiamas, kai pasikeičia aplinkybės, kurių pagrindu priemoka buvo skirta (sumažėja ar padidėja papildomo darbo krūvis, papildomų pareigų ar užduočių skaičius ir pan.). Pasikeitus priemokos skyrimo aplinkybėms, darbuotojo tiesioginis vadovas siūlo nutraukti darbuotojui priemoką, pateikdamas Gimnazijos direktoriui motyvuotą tarnybinį pranešimą.

**VII SKYRIUS**

**GIMNAZIJOS DARBUOTOJŲ SKATINIMAS**

1. Atlikus vienkartines ypač svarbias Gimnazijos veiklai užduotis ir /ar pedagogui įgyvendinus Gimnazijos vadovo numatytas metines užduotis ir /ar už nepriekaištingą pareigų atlikimą, neviršijant darbo užmokesčiui skirtų lėšų, Gimnazijos darbuotojai gali būti skatinami šiomis skatinimo priemonėmis:
   1. padėka (gali būti taikoma atskirai arba kartu su kitomis skatinimo priemonėmis);
   2. premija. Ne daugiau kaip vieną kartą metuose atlikus vienkartines ypač svarbias Gimnazijos veiklai užduotis darbuotojui gali būti skiriama premija. Premija negali viršyti darbuotojui nustatytos pareiginės algos pastoviosios dalies dydžio. Ji skiriam neviršijant Gimnazijai darbo užmokesčiui skirtų lėšų;
   3. iki 2 pareiginių algų dydžio pinigine išmoka už asmeninį išskirtinį indėlį įgyvendinant Gimnazijai nustatytus tikslus arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
   4. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
   5. vienkartine pinigine išmoka Vyriausybės nustatyta tvarka;
   6. finansuojant kvalifikacijos tobulinimą ne didesne kaip Gimnazijos darbuotojo vienos pareiginės algos dydžio suma per metus;
   7. kintamąja dalimi.
2. Skatinimo priemonės galimos priklausomai nuo Gimnazijos turimų sutaupytų lėšų.
3. Darbuotojai, jeigu buvo nustatyta, kad per paskutinius 6 mėnesius jie padarė darbo pareigų pažeidimą, gali būti neskatinami, išskyrus atvejį, kai darbuotojo veikla įvertinama kaip viršijanti lūkesčius.

**VIII SKYRIUS**

**MATERIALINIŲ PAŠALPŲ MOKĖJIMAS**

1. Darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti biudžetinės įstaigos darbuotojai, ligos ar mirties, stichinės nelaimės ar turto netekimo, gali būti skiriama iki 5 MMA dydžio materialinė pašalpa iš Gimnazijos turimų lėšų, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
2. Mirus Gimnazijos darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) iš biudžetinei įstaigai skirtų lėšų gali būti išmokama iki 5 MMA dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.
3. Materialinę pašalpą Gimnazijos darbuotojams, išskyrus Gimnazijos vadovą, skiria Gimnazijos vadovas iš Gimnazijai skirtų lėšų.

**IX SKYRIUS**

**GIMNAZIJOS DARBUOTOJŲ KASMETINĖS VEIKLOS VERTINIMAS**

1. Gimnazijos darbuotojų kasmetinės veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus.
2. Gimnazijos darbuotojų kasmetinė veikla vertinama iki kovo 1 d.
3. Kintamoji darbo užmokesčio dalis nustatoma pagal darbuotojo vertinimo rezultatus arba priėmus į darbą naują darbuotoją. Kintamoji darbo užmokesčio dalis nustatoma vieniems metams.
4. Naujam darbuotojui, atsižvelgiant į darbuotojo profesinę kvalifikaciją ir jam keliamus uždavinius, kintamoji darbo užmokesčio dalis nustatoma ne didesnė kaip 20 procentų nustatytos pareiginės algos pastoviosios dalies ir ne ilgiau kaip vieniems metams.
5. Darbuotojo veikla gali būti įvertinta taip: 1) viršijanti lūkesčius (nustatoma kintamoji dalis 15-40% nuo pastoviosios dalies koeficiento); 2) atitinkanti lūkesčius – (nustatoma kintamoji dalis 5-14% nuo pastoviosios dalies koeficiento); 3) iš dalies atitinkanti lūkesčius – (kintamoji dalis neskiriama); 4) neatitinkanti lūkesčių – pareiginės algos koeficientas nesikeičia, kintamoji dalis neskiriama ir gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus darbuotojo veiklos gerinimo plano terminui, darbuotojo veikla neeilinio vertinimo metu įvertinama kaip neatitinkanti lūkesčių, darbuotojas gali būti atleidžiamas iš pareigų.
6. Neeilinis Gimnazijos darbuotojo veiklos vertinimas atliekamas šiais atvejais: 1) darbuotojo tiesioginio vadovo rašytiniu motyvuotu pasiūlymu, susijusiu su Gimnazijos darbuotojo veiklos rezultatais; 2) darbuotojo prašymu nustatyti jam didesnį pareiginės algos koeficientą; 3) darbuotojo prašymu perkelti jį į aukštesnes pareigas; 4) jeigu Gimnazijos darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
7. Neeilinis darbuotojo veiklos vertinimas gali būti atliekamas ne dažniau kaip vieną kartą per kalendorinius metus, jeigu nuo veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės veiklos gerinimo planas arba kai darbuotojas ne trumpiau kaip 6 mėnesius per kalendorinius metus ėjo pareigas Gimnazijoje.
8. Metines veiklos užduotis, siektinus rezultatus ir jų vertinimo rodiklius Gimnazijos darbuotojams nustato ir kasmetinę veiklą vertina tiesioginis jų vadovas.
9. Darbuotojas, nesutinkantis su tiesioginio vadovo pateiktu veiklos vertinimu, turi teisę kreiptis į Gimnazijos vadovą prašydamas įvertinti, ar veiklos vertinimas objektyvus ir pagrįstas. Jeigu Gimnazijos vadovas padaro išvadą, kad darbuotojo veikla įvertinta neobjektyviai ir nemotyvuotai, darbuotojo tiesioginis vadovas atlieka pakartotinį darbuotojo veiklos vertinimą. Gimnazijos vadovo išvada dėl darbuotojo veiklos vertinimo objektyvumo ir pagrįstumo gali būti skundžiama darbo ginčų nagrinėjimo tvarka.

**X SKYRIUS**

**KASMETINIŲ ATOSTOGŲ APMOKĖJIMAS**

72. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.

73. Atostoginiai išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų (dirbama penkias darbo dienas per savaitę) trukmę, darbuotojui mokami atostogų metu darbo užmokesčio mokėjimo tvarka ir terminais.

74. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.

75. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

76. Darbuotojams išmokėtos priemokos yra įprastinė darbo užmokesčio dalis, išmokėtos priemokos įtraukiamos apskaičiuojant vidutinį darbo užmokestį.

**XI SKYRIUS**

**MOKĖJIMAS DARBUOTOJO LIGOS ATVEJU**

1. Ligos pašalpą už pirmąsias dvi nedarbingumo dienas pagal patvirtintą darbuotojo darbo grafiką moka Gimnazija. Ligos išmoka mokama 62,06 proc. gavėjo vidutinio darbo užmokesčio, apskaičiuoto Vyriausybės nustatyta tvarka. Ligos išmoka už pirmąsias dvi dienas sergančiam šeimos nariui slaugyti arba vaikui prižiūrėti nėra mokama.
2. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.
3. Nuo trečiosios kalendorinės nedarbingumo dienos ligos pašalpa mokama iš Valstybinio socialinio draudimo fondo.

**XII SKYRIUS**

**BAIGIAMOSIOS NUOSTATOS**

1. Sistema peržiūrima, keičiama pasikeitus Lietuvos Respublikos teisės aktams, reglamentuojantiems darbo užmokestį.
2. Sistemos pakeitimai rengiami informavus Darbo tarybą ir pasikonsultavus su Darbo tarybos nariais.
3. Ginčai dėl darbo užmokesčio sprendžiami įstatymų nustatyta tvarka.
4. Darbuotojai supažindinami su Sistema ir (ar) jos pakeitimais pasirašytinai.

\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Darbo tarybos pirmininkė

\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Alytaus r. Simno gimnazijos

darbo apmokėjimo sistemos

priedas Nr. 1

**SPECIALISTAI IR KVALIFIKUOTI DARBUOTOJAI**

(pareiginės algos (atlyginimo) baziniais dydžiais)

Atsižvelgiant į darbuotojo turimą profesinio darbo patirtį ir atitinkamų metų gimnazijos darbo užmokesčio fondą, B ir C pareigybių koeficientai gali būti didinami nuo 5 iki 30 proc., skaičiuojant nuo minimalaus koeficiento

|  |  |  |  |  |  |
| --- | --- | --- | --- | --- | --- |
|  | Pareigybių lygiai | Minimalus koeficientas | Nustatytas koeficientas | | |
| Profesinio darbo patirtis 0-2 metai | Profesinio darbo patirtis 2-10 metų | Profesinio darbo patirtis virš 10 metų |
| Ūkvedys | B | 0,62 | 0,65 | 0,71 | 0,81 |
| Kompiuterininkas | B | 0,62 | 0,65 | 0,71 | 0,81 |
| Sekretorius | C | 0,57 | 0,60 | 0,65 | 0,74 |
| Vairuotojas | C | 0,57 | 0,60 | 0,62 | 0,74 |
| Mokytojo padėjėjas | C | 0,57 | 0,60 | 0,62 | 0,71 |
| Ikimokyklinio ugdymo mokytojo padėjėjas | C | 0,57 | 0,60 | 0,62 | 0,71 |
| Priešmokyklinio ugdymo mokytojo padėjėjas | C | 0,57 | 0,60 | 0,62 | 0,71 |

|  |  |  |  |  |
| --- | --- | --- | --- | --- |
| **Eil. Nr.** | **Pareigybės grupė** | **Pareigybė** | **Pareigybės lygis** | **Pareiginės algos pastoviosios dalies koeficiento intervalas** |
| 1. | Vadovai ir jų pavaduotojai | Direktorius | A2 | 1,8268 – 2,1635 |
| Direktoriaus pavaduotojas ugdymui | A2 | 1,7811 – 1,8428 |
| 2. | Specialistai | Mokytojai | A2 | 0,9294 – 1,3053 |
| Ikimokyklinio ugd. mokytojas, meninio ugdymo mokytojas | A2 | 0,9294 – 1,3053 |
| Priešmokyklinio ugd. mokytojas | A2 | 0,9294 – 1,3053 |
| Specialusis pedagogas, logopedas, karjeros specialistas | A2 | 0,9294 – 1,3053 |
| Socialinis pedagogas | A2 | 0,9294 – 1,3053 |
| Psichologas | A1 | 0,9981 – 1,3053 |
| Pailgintos dienos grupės auklėtojas | A2 | 0,6991 – 0,8297 |
| Ūkvedys | B | 0,62 – 0,81 |
| Kompiuterininkas | B | 0,62 – 0,81 |
| 3. | Kvalifikuoti darbuotojai | Sekretorius | C | 0,57 – 0,74 |
| Mokytojo padėjėjas, ikimokyklinio ugdymo mokytojo padėjėjas, priešmokyklinio ugdymo mokytojo padėjėjas, vairuotojas | C | 0,57 – 0,71 |
| 4. | Darbininkai | valytojas, kiemsargis, darbininkas, skalbėjas | D | MMA |

Alytaus r. Simno gimnazijos

darbo apmokėjimo sistemos

priedas Nr. 2

**MOKYKLŲ VADOVŲ PAREIGINĖS ALGOS KOEFICIENTAI:**

(pareiginės algos (atlyginimo) baziniais dydžiais)

| Mokinių skaičius | Pareiginės algos koeficientai | | |
| --- | --- | --- | --- |
| Pedagoginio darbo stažas (metais) | | |
| iki 10 | nuo daugiau kaip 10 iki 15 | daugiau kaip 15 |
|
| iki 200 | 1,8268 | 1,8933 | 1,9390 |
| 201–400 | 1,9958 | 2,0130 | 2,0142 |
| 401–600 | 2,0032 | 2,0167 | 2,0217 |
| 601–1 000 | 2,1487 | 2,1537 | 2,1574 |
| 1 001 ir daugiau | 2,1537 | 2,1561 | 2,1635 |

**MOKYKLŲ VADOVŲ PAVADUOTOJŲ UGDYMUI PAREIGINĖS ALGOS KOEFICIENTAI:**

(pareiginės algos (atlyginimo) baziniais dydžiais)

|  |  |  |  |
| --- | --- | --- | --- |
| Mokinių skaičius | Pareiginės algos koeficientai | | |
| Pedagoginio darbo stažas (metais) | | |
| iki 10 | nuo daugiau kaip 10 iki 15 | daugiau kaip 15 |
| iki 500 | 1,7811 | 1,7849 | 1,7872 |
| 501 ir daugiau | 1,7922 | 1,8168 | 1,8428 |

Alytaus r. Simno gimnazijos

darbo apmokėjimo sistemos

priedas Nr. 3

**MOKYTOJŲ, DIRBANČIŲ PAGAL BENDROJO UGDYMO, NEFORMALIOJO ŠVIETIMO PROGRAMAS (IŠSKYRUS IKIMOKYKLINIO IR PRIEŠMOKYKLINIO UGDYMO PROGRAMAS), PAREIGINĖS ALGOS KOEFICIENTAI IR DARBO KRŪVIO SANDARA**

(pareiginės algos (atlyginimo) baziniais dydžiais)

| Kvalifikacinė kategorija | Pareiginės algos koeficientai | | | | | | | | | |
| --- | --- | --- | --- | --- | --- | --- | --- | --- | --- | --- |
| Pedagoginio darbo stažas (metais) | | | | | | | | | |
| iki 2 | nuo daugiau kaip 2 iki 5 | | nuo daugiau kaip 5 iki 10 | nuo daugiau kaip 10 iki 15 | | nuo daugiau kaip 15 iki 20 | nuo daugiau kaip 20 iki 25 | | daugiau kaip 25 |
| Nesuteiktos kvalifikacinės kategorijos | | | | | | | | | | |
| Mokytojas | 0,9294 | 0,9328 | | 0,9408 | 0,9580 | | 0,9878 | 0,9912 | | 0,9970 |
| Suteiktos kvalifikacinės kategorijos | | | | | | | | | | |
| Mokytojas | 0,9981 | 1,0005 | | 1,0016 | 1,0073 | | 1,0096 | 1,0130 | | 1,0210 |
| Vyresnysis mokytojas |  | 1,0222 | | 1,0256 | 1,0303 | | 1,0715 | 1,0772 | | 1,0817 |
| Mokytojas metodininkas |  |  | | 1,0921 | 1,1116 | | 1,1471 | 1,1517 | | 1,1597 |
| Mokytojas ekspertas |  |  | | 1,2411 | 1,2617 | | 1,2938 | 1,2995 | | 1,3053 |
| **MOKYTOJO, DIRBANČIO PAGAL BENDROJO UGDYMO, IR NEFORMALIOJO ŠVIETIMO PROGRAMAS (IŠSKYRUS IKIMOKYKLINIO IR PRIEŠMOKYKLINIO UGDYMO PROGRAMAS), VALANDŲ SKAIČIUS PER MOKSLO METUS:** | | | | | | | | | | |
| Pareigybė | | | Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei) | | | Valandos, susijusios su profesiniu tobulėjimu ir veikla mokyklos bendruomenėje | | | Iš viso | |
| Mokytojas (pedagoginis darbo stažas iki 2 metų) Mokytojas  Vyresnysis mokytojas  Mokytojas metodininkas  Mokytojas ekspertas  (pedagoginis darbo stažas nuo 2 metų) | | | 1 010–1 410 | | | 102–502 | | | 1 512 | |

Alytaus r. Simno gimnazijos

darbo apmokėjimo sistemos

priedas Nr. 4

**MOKYTOJŲ, DIRBANČIŲ PAGAL IKIMOKYKLINIO UGDYMO PROGRAMĄ, IR MENINIO UGDYMO MOKYTOJŲ, DIRBANČIŲ PAGAL IKIMOKYKLINIO IR (ARBA) PRIEŠMOKYKLINIO UGDYMO PROGRAMAS, PAREIGINĖS ALGOS KOEFICIENTAI IR DARBO KRŪVIO SANDARA**

(pareiginės algos (atlyginimo) baziniais dydžiais)

| Kvalifikacinė kategorija | Pareiginės algos koeficientai | | | | | | |
| --- | --- | --- | --- | --- | --- | --- | --- |
| Pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 0,9294 | 0,9328 | 0,9408 | 0,9580 | 0,9878 | 0,9912 | 0,9970 |
| Suteiktos kvalifikacinės kategorijos | | | | | | | |
| Mokytojas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |
| Vyresnysis mokytojas |  | 1,0222 | 1,0256 | 1,0303 | 1,0715 | 1,0772 | 1,0817 |
| Mokytojas metodininkas |  |  | 1,0921 | 1,1116 | 1,1471 | 1,1517 | 1,1597 |
| Mokytojas ekspertas |  |  | 1,2411 | 1,2617 | 1,2938 | 1,2995 | 1,3053 |

Alytaus r. Simno gimnazijos

darbo apmokėjimo sistemos

priedas Nr. 5

**MOKYTOJŲ, DIRBANČIŲ PAGAL PRIEŠMOKYKLINIO UGDYMO PROGRAMĄ, PAREIGINĖS ALGOS KOEFICIENTAI IR DARBO KRŪVIO SANDARA**

(pareiginės algos (atlyginimo) baziniais dydžiais)

| Kvalifikacinė kategorija | Pareiginės algos koeficientai | | | | | | |
| --- | --- | --- | --- | --- | --- | --- | --- |
| Pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 0,9294 | 0,9328 | 0,9408 | 0,9580 | 0,9878 | 0,9912 | 0,9970 |
| Suteiktos kvalifikacinės kategorijos | | | | | | | |
| Mokytojas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |
| Vyresnysis mokytojas |  | 1,0222 | 1,0256 | 1,0303 | 1,0715 | 1,0772 | 1,0817 |
| Mokytojas metodininkas |  |  | 1,0921 | 1,1116 | 1,1471 | 1,1517 | 1,1597 |
| Mokytojas ekspertas |  |  | 1,2411 | 1,2617 | 1,2938 | 1,2995 | 1,3053 |

Alytaus r. Simno gimnazijos

darbo apmokėjimo sistemos

priedas Nr. 6

**SPECIALIŲJŲ PEDAGOGŲ, LOGOPEDŲ, KARJEROS SPECIALISTŲ PAREIGINIŲ ALGŲ KOEFICIENTAI IR DARBO KRŪVIO SANDARA**

|  | (pareiginės algos (atlyginimo) baziniais dydžiais) | | | | | | |
| --- | --- | --- | --- | --- | --- | --- | --- |
| Kvalifikacinė  kategorija | Pareiginės algos koeficientai | | | | | | |
| Pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Specialusis pedagogas, logopedas, karjeros specialistas | 0,9294 | 0,9328 | 0,9408 | 0,9580 | 0,9878 | 0,9912 | 0,9970 |
| Suteiktos kvalifikacinės kategorijos | | | | | | | |
| Specialusis pedagogas, logopedas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |
| Vyresnysis specialusis pedagogas, vyresnysis logopedas |  | 1,0222 | 1,0256 | 1,0303 | 1,0715 | 1,0772 | 1,0817 |
| Specialusis pedagogas metodininkas, logopedas metodininkas, |  |  | 1,0921 | 1,1116 | 1,1471 | 1,1517 | 1,1597 |
| Specialusis pedagogas ekspertas, logopedas ekspertas |  |  | 1,2411 | 1,2617 | 1,2938 | 1,2995 | 1,3053 |

Alytaus r. Simno gimnazijos

darbo apmokėjimo sistemos

priedas Nr. 7

**PSICHOLOGŲ, SOCIALINIŲ PEDAGOGŲ PAREIGINIŲ ALGŲ KOEFICIENTAI IR DARBO KRŪVIO SANDARA**

(pareiginės algos (atlyginimo) baziniais dydžiais)

| Kvalifikacinė  kategorija | Pareiginės algos koeficientai | | | | | | |
| --- | --- | --- | --- | --- | --- | --- | --- |
| Pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Socialinis pedagogas | 0,9294 | 0,9328 | 0,9408 | 0,9580 | 0,9878 | 0,9912 | 0,9970 |
| Suteiktos kvalifikacinės kategorijos | | | | | | | |
| Socialinis pedagogas,  ketvirtos kategorijos psichologas | 0,9981 | 1,0005 | 1,0016 | 1,0073 | 1,0096 | 1,0130 | 1,0210 |
| Vyresnysis socialinis pedagogas,  trečios kategorijos psichologas |  | 1,0222 | 1,0256 | 1,0303 | 1,0715 | 1,0772 | 1,0817 |
| Socialinis pedagogas metodininkas,  antros kategorijos psichologas |  |  | 1,0921 | 1,1116 | 1,1471 | 1,1517 | 1,1597 |
| Socialinis pedagogas ekspertas, pirmos kategorijos psichologas |  |  | 1,2411 | 1,2617 | 1,2938 | 1,2995 | 1,3053 |

Alytaus r. Simno gimnazijos

darbo apmokėjimo sistemos

priedas Nr. 8

**AUKLĖTOJŲ PAREIGINĖS ALGOS KOEFICIENTAI IR DARBO KRŪVIO SANDARA**

(pareiginės algos (atlyginimo) baziniais dydžiais)

|  |  |  |  |  |
| --- | --- | --- | --- | --- |
| Pareigybė | Pareiginės algos koeficientai | | | |
| Pedagoginio darbo stažas (metais) | | | |
| iki 3 | nuo daugiau kaip 3 iki 10 | nuo daugiau kaip 10 iki 15 | daugiau kaip 15 |
| Nesuteiktos kvalifikacinės kategorijos | | | | |
| Auklėtojas | 0,6991 | 0,7116 | 0,7242 | 0,7312 |
|  | Pedagoginio darbo stažas (metais) | | | |
|  | iki 10 | | nuo daugiau kaip 10 iki 15 | daugiau kaip 15 |
| Suteiktos kvalifikacinės kategorijos | | | | |
| Auklėtojas | 0,7369 | | 0,7437 | 0,7494 |
| Vyresnysis auklėtojas | 0,7552 | | 0,7621 | 0,7678 |
| Auklėtojas metodininkas | 0,7746 | | 0,7805 | 0,7873 |
| Auklėtojas ekspertas | 0,7999 | | 0,8091 | 0,8297 |

Alytaus r. Simno gimnazijos

darbo apmokėjimo sistemos

priedas Nr. 9

**PAREIGYBIŲ LYGIAI IR KOEFICIENTŲ NUSTATYMO KRITERIJAI IR INTERVALAI**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Pareigybių lygiai | Minimalus koeficientas | Minimalaus koeficiento didinimas dėl | | | | Maksimalus koeficientas | Koeficiento didinimo kriterijai | | | |
|  | Magistro laipsnio | Kvalifikacinės kategorijos | Socialinio darbo | Darbo kultūroje | profesinio darbo patirtis | darbo sudėtingumas | didesnis atsakomybės lygis | papildomų įgūdžių turėjimas |
|  |  |  |  |  |  |  |  |  |  |  |  |
| Direktorius | A | 1,29 | 20% | 5-50% | 21% | 1-100% | 3,98 | 10-50% | 10-50% | 10-50% | 10-50% |
| Direktoriaus pavaduotojai | A arba B | 1,04 | 20% | 5-50% | 21% | 1-100% | 3,5 | 10-50% | 10-50% | 10-50% | 10-50% |
| Specialistai, turintys pavaldžių darbuotojų | B | 0,83 | 20% | 5-50% | 21% | 1-100% | 3,5 | 10-50% | 10-50% | 10-50% | 10-50% |
| Kiti specialistai | A | 0,67 | 20% | 5-50% | 21% | 1-100% | 3,5 | 10-50% | 10-50% | 10-50% | 10-50% |
| B | 0,62 | 20% | 5-50% | 21% | 1-100% | 3,5 | 10-50% | 10-50% | 10-50% | 10-50% |
| Kvalifikuoti darbuotojai | C | 0,57 | ne |  | 21% | 1-100% | 3,5 | 10-50% | 10-50% | 10-50% | 10-50% |
| Darbininkai | D | MMA | ne | ne | ne | ne | ne | ne | ne | ne | ne |